CELEX: 32016R0312
Language: sl
Date: 2016-03-04 00:00:00
Title: Izvedbena uredba Komisije (EU) 2016/312 z dne 4. marca 2016 o popravku Uredbe (EU) št. 37/2010 glede snovi „tilvalozin“ (Besedilo velja za EGP)

5.3.2016   
            
            
               SL
            
            
               Uradni list Evropske unije
            
            
               L 60/3
            
         IZVEDBENA UREDBA KOMISIJE (EU) 2016/312
   z dne 4. marca 2016
   o popravku Uredbe (EU) št. 37/2010 glede snovi „tilvalozin“
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 470/2009 Evropskega parlamenta in Sveta z dne 6. maja 2009 o določitvi postopkov Skupnosti za določitev mejnih vrednosti ostankov farmakološko aktivnih snovi v živilih živalskega izvora in razveljavitvi Uredbe Sveta (EGS) št. 2377/90 in spremembi Direktive 2001/82/ES Evropskega parlamenta in Sveta ter Uredbe (ES) št. 726/2004 Evropskega parlamenta in Sveta (1) ter zlasti člena 14 v povezavi s členom 17 Uredbe,
   ob upoštevanju mnenja Evropske agencije za zdravila, ki ga je oblikoval Odbor za zdravila za veterinarsko uporabo,
   ob upoštevanju naslednjega:
   
               (1)
            
            
               Komisija je bila obveščena, da je bil v Prilogi k Uredbi Komisije (EU) št. 37/2010 (2), kakor je bila spremenjena z Izvedbeno uredbo Komisije (EU) 2015/1492 (3), v zvezi s snovjo „tilvalozin“ marker ostanek „tilvalozin“ napačno naveden kot marker ostanek za prašiče.
            
         
               (2)
            
            
               Prilogo k Uredbi (EU) št. 37/2010 bi bilo treba popraviti tako, da bo marker ostanek za prašiče ter kožo in maščevje ter jetra perutnine „vsota tilvalozina in 3-O- acetiltilozina“ in da bo marker ostanek „tilvalozin“ veljal samo za jajca perutnine.
            
         
               (3)
            
            
               To uredbo bi bilo treba uporabljati retroaktivno od datuma začetka uporabe Izvedbene Uredba (EU) 2015/1492, ker je bil marker ostanek za prašiče naveden napačno in bi jo bilo zato treba popraviti. Zato bi morala začeti veljati čim prej.
            
         
               (4)
            
            
               Ukrepi iz te uredbe so v skladu z mnenjem Stalnega odbora za zdravila za uporabo v veterinarski medicini –
            
         SPREJELA NASLEDNJO UREDBO:
   Člen 1
   V razpredelnici 1 Priloge k Uredbi (EU) št. 37/2010 se vnos za snov „tilvalozin“ nadomesti z naslednjim:
   
      
                  „tilvalozin
               
               
                  vsota tilvalozina in 3-O-acetiltilozina
               
               
                  prašiči
               
               
                  50 μg/kg
               
               
                  mišičje
               
               
                  NI VNOSA
               
               
                  učinkovine proti infekcijam/antibiotiki“
               
            
                  50 μg/kg
               
               
                  koža in maščevje
               
            
                  50 μg/kg
               
               
                  jetra
               
            
                  50 μg/kg
               
               
                  ledvice
               
            
                  perutnina
               
               
                  50 μg/kg
               
               
                  koža in maščevje
               
            
                  50 μg/kg
               
               
                  jetra
               
            
                  tilvalozin
               
               
                  perutnina
               
               
                  200 μg/kg
               
               
                  jajca
               
            
   Člen 2
   Ta uredba začne veljati na dan objave v Uradnem listu Evropske unije.
   Uporablja se od 3. novembra 2015.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 4. marca 2016
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 152, 16.6.2009, str. 11.
   
      (2)  Uredba Komisije (EU) št. 37/2010 z dne 22. decembra 2009 o farmakološko aktivnih snoveh in njihovi razvrstitvi glede mejnih vrednosti ostankov v živilih živalskega izvora (UL L 15, 20.1.2010, str. 1).
   
      (3)  Izvedbena uredba Komisije (EU) 2015/1492 z dne 3. septembra 2015 o spremembi Uredbe (EU) št. 37/2010 glede snovi „tilvalozin“ (UL L 231, 4.9.2015, str. 10).